سیامەنسوور

سیامەنسوور (واتە: ڕەشە مەنسوور)، یەکێک لە هۆزە کوردەکانی ناوچەی گەڕووس بووە. ئەم هۆزە لە سەدەی دەهەمی کۆچی واتە سەردەمی سەفەوییەکان، زۆرترین هێز و دەسەڵاتیان بووە.روحانی، بابامردوخ، تاریخ مشاهیر کرد (امرا و خاندان‌ها)، بخش دوم، جلد سوم، ص ۴۲۳، ۴۲۴، ۴۲۵، ISBN 964-376-042-1 شابک
مینۆرسکی، ناوی هۆزی سیامەنسوور لەگەڵ فەیلییەکان، بەختیاری، ئەردەڵان، چەگینی، گەڕووس، زەنگەنە و هەتد وەک هۆزی کورد دەهێنێ .مینورسکی ولادیمیر، سازمان اداری حکومت صفوی، ترجمه مسعود رجب نیا، تهران، چاپ دوم، ۱۳۶۸، ص ۲۴ و ۲۵

 پێشینە 
ئەم هۆزە لە باکووری ڕووباری قەزڵ ئوزون لە ناوچەی گەڕووس نیشتەجێ بوون و تا نزیکی ئەنگوورانی زەنجان دەچوون و ناوەندی سەرکییان جافرئاوا ناوەندی ناحیەی سیامەنسووری هەنووکە بوو کە ئێستا بەشێک لە شارستانی بیجاڕی پارێزگای سنەیە. 
هۆزی سیامەنسوور لە هۆزە گرنگەکانی سەردەمی سەفەوییەکان بوو کە لە سەرەتای سەفەوی حکومەتی گەڕووس و ئازەرباینجان و هەندێک ناوچەی وڵاتی عەجەمیان بەدەستەوە بوو.بررسی نقش قبایل کُرد در دوره حکمرانی شاه طهماسب اول/ نصرالله پورمحمدی املشی، برومند سورنی 

 میرانی سیامەنسوور 
  خەلیل خانی سیامەنسوور - میری نجاس و سیورلق.
  ئیمام قولی سیامەنسوور - میری ئێسفەرایێن.
  ڕەزا قولی سیامەنسوور - میری قەڵای بست، زەمین داوەر لە کەندەهار.
  میرزا قولی سوڵتان - میری کەرەشک.
  دەوڵەتیار خانی سیامەنسوور - میری ئازەرباینجان، گەڕووس و هەندێک ناوچەی تر.

 سەبارەت بە سیامەنسوور 
لە شەرەفنامە سەبارەت بە میرانی کوردیی ئێران هاتووە:  بە گشتی میرانی کوردی ئێران سێ دەستەن، سیامەنسوور، چەگینی و زەنگەنە، لە سەر زارانە و دەڵێن ئەوان لە بنەڕەت سێ برا بوون کە لە وڵاتی لوڕان هاتوون و بە قسەیەک لە گۆران و ئەردەڵانەوە، بە ئامانجی هاوڕێی شایانی وڵاتی عەجەم زێدی خۆیان بەجێ هێشتووە.پێگەیان پێ دراوە و هەر سێ برا گەیشتوونەتە پلەی میرایەتی و خەڵکانێ کە وەک ڕەعیەت لە دەوریان کۆوە بوون، بە ناوی ئەوان ناسراون و ناوبانگیان دەرکردووە.بدلیسی، امیر شرف خان، شرفنامه تاریخ مفصل کردستان، ص ۴۲۳، ۴۲۴

 کۆچی زۆرەملی 
لە سەردەمی سەفەوییەکان، دەوڵەتیار خانی سیامەنسوور، لە ئازەرباینجان و گەڕووس حکومەتێکی پێک هێنابوو و توانی بۆ چەند جار سپای شا عەبباس تێک بشکێنێ، بەڵام پاشان بە دیل گیرا و شا بە مەبەستی پێش گرتن لە یەکێتی دووجارە و یا ئەگەری شۆڕشێکی تر لە لایەن ئەوانەوە، لێکیانی جیا کردەوە و بەشێکی زۆر کەمیانی لە زێدی خۆیان واتە سیامەنسووری گەڕووس هێشتەوە و زۆرینەیانی بۆ وەرامین، خوار و خۆراسان گواستەوە و یەکێک لەو شوێنانەی لە خۆراسان سیامەنسووری تێدا نیشتەجێ بوون، شوێنێکی ناسراو بە چەشمەی(کانی) سیامەنسوور بووە کە جێی ئاژەڵداری کوردانی سیامەنسووری خۆراسان بوو.دهخدا، لغت‌نامه، جلد ۸ص ۱۲۲۳۲

 بابەتی پیوەندیدار 
 گەڕووس
 بیجاڕ

 سەرچاوەکان 

پۆل:وتارە ھەتیوەکان
پۆل:شارستانی بیجاڕ
پۆل:ھۆزە کوردییەکان